Villa Aurelia

Villa Aurelia estas historia secesieca domego en la vilaĝo Lierna ĉe Lago de Como, ĉe la limo kun Varenna kaj vidalvide de la loĝloko Bellagio sur duoninsulo aliflanke de laga branĉo. Villa Aurelia ankaŭ estas konata kiel Villa Besana laŭ la nomo de ĝia arkitekto, kiu konstruis ĝin en 1921.

 Priskribo 
Vilao Aurelia havas rektangulan planon, kun la fasado turniĝanta al la lago kie eblas vidi elementojn eklektikajn kaj memorigajn pri Secesio kun turoj, terasoj kaj verandoj ligitaj al la ĉefparto markita per ununuraj kaj blindaj fenestroj. La terakoto dominas anstataŭe sur la fronto turniĝanta al la strato. La interno de la vilao enhavas diversajn elementojn de Secesio, forĝita fero kaj altvalora arta vitralo.

La vilao, en stilo Art Nouveau kun mezepokaj elementoj, kiuj karakterizas la proksiman Kastelon kaj la tutan historian vilaĝon Lierna, havas senbridan eklektikan stilon. La liberecaj elementoj interplektiĝas kun la mezepoka aranĝo kun intensa interkovro kaj kromataj kontrastoj.

 Parko 
La vilao estas ĉirkaŭita de granda parko kaj laŭ la lago estas du ŝtonaj dokoj. La ĝardeno malfermiĝas post la pordego kaj, konstruita en la sama eklektika stilo de la vilao, havas variaĵojn kiuj igas ĝin botanika ĝardeno, kelkaj arboj estas tre maloftaj, akompanante la piedirajn vojojn.

 Eksteraj ligiloj 
 la strata fasado en Guglo Stratvidaĵo
 priskribo en la retejo lombardiabeniculturali.it pri kulturaj monumentoj de Lombardio

 Notoj 

Bibliografio
 Aurelio Goretti, Lierna. Un paese tra lago e monti [Liena - pejzaĝo inter lago kaj montoj], 2001

Kategorio:Vilaoj
Kategorio:Konstruaĵoj
Kategorio:Itala arkitekturo
Kategorio:Lagoj en Italio